**UNITATEA MILITARĂ 01794 Deva,**

**DIN MINISTERUL APĂRĂRII NAŢIONALE,**

scoate la

CONCURS

 următorul post vacant:

* **medic şef, grad profesional specialist medicină de familie, funcţie militară.**

 Candidaţii declaraţi câştigători în urma concursului vor fi chemaţi/rechemaţi în activitate, în corpul ofiţerilor şi vor dobândi calitatea de cadru militar în activitate, cu drepturile şi obligaţiile care decurg din aceasta, conform Legii 80/1995 privind statutul cadrelor militare, cu modificările şi completările ulterioare. Gradul funcţiei – *maior*, gradul maxim care poate fi obţinut la chemarea în activitate – *locotenent*.

**Condiţiile generale** pentru selecţionarea candidaţilor în vederea chemării/rechemării în activitate, în corpul ofiţerilor sunt cele prevăzute de art.1, alin. (1), din Anexa 1 la Ordinul ministrului apărării naţionale nr. M 70/25.05.2016, cu modificările şi completările ulterioare, publicat în Monitorul Oficial, Partea I, nr. 421/2016.

Îndeplinirea condiţiilor prevăzute la art. 1, alin. (1) lit. a), c), e) - g), i), i1), i2)şi j) se declară pe propria răspundere, în cuprinsul cererii de înscriere la selecţie.

**Condiţiile specifice** necesare pentru ocuparea posturilor sunt:

1. este absolvent(ă) cu diplomă de licenţă a unei instituţii de învăţământ superior medical acreditată;
2. deţine certificat de membru al colegiului de profil cu drept de liberă practică, potrivit reglementărilor în vigoare;
3. este confirmat(ă) ca medic în specialitatea medicală **medicină de familie**, nu a fost sancţionat(ă) şi nu se află sub efectul vreunei sancţiuni dintre cele prevăzute în Legea nr. 95/2006 privind reforma în domeniul sănătăţii, republicată, cu modificările şi completările ulterioare;
4. are o **vechime în muncă de cel puţin 10 ani** în specialitatea studiilor necesare ocupării funcţiei;
5. postul este prevăzut cu acces la informaţii clasificatefiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate, în situaţia în care va fi declarată “*admis*”.

Candidaţii vor depune la sediul U.M. 01794 Deva **dosarul de înscriere la concurs** care va cuprinde următoarele documente:

1. cerere de înscriere la selecţie adresată comandantului U.M. 01794 Deva, document tipizat;
2. copia certificatului de naştere;
3. copia cărţii de identitate;
4. copia certificatului de căsătorie (în cazul schimbării numelui);
5. fişa de examinare medicală, document tipizat;
6. fişa cu principalele date de stare civilă, document tipizat;
7. certificatul de cazier judiciar;
8. diploma de medic, în copie;
9. copia certificatului/adeverinţei de confirmare în gradul profesional;
10. copia certificatului de membru al colegiului de profil, cu drept de liberă practică, după caz, avizat pe anul în curs;
11. copie după poliţa de asigurare malpraxis, după caz;
12. dovada/înscrisul din care rezultă că nu a fost sancţionat de către colegiul de profil;
13. adeverinţă eliberată de medicul de familie din care să rezulte antecedentele medicale patologice şi faptul că este apt din punct de vedere fizic şi neuropsihic;
14. formular de bază - date personale, document tipizat;
15. acte doveditoare pentru calcularea punctajului prevăzut în anexa nr. 3 la Ordinul ministrului sănătăţii nr. 869/2015;
16. livretul militar sau adeverinţa eliberată de centrul militar zonal/judeţean/de sector care atestă calitatea de rezervist şi, după caz, efectuarea pregătirii militare sau adeverinţa eliberată de centrul militar zonal/judeţean/de sector care atestă că persoana nu are obligaţii militare şi nu deţine grad militar în rezervă;
17. declaraţie pe propria răspundere privind obligativitatea de a-şi desfăşura activitatea timp de cel puţin 4 ani de la chemarea în activitate în corpul ofiţerilor, în cadrul unităţii în care va fi numit, document tipizat.
18. acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, corespunzător fişei postului, în condiţiile în care este declarată „admis” la concurs.

Actele prevăzute a fi depuse în copie se prezintă însoţite de documentele originale pentru a fi certificate pentru conformitate cu originalul de către compartimentul resurse umane al U.M. 01794 Deva, iar documentele tipizate se asigură candidaţilor prin grija structurii care organizează selecţia.

**Procedura de concurs presupune parcurgerea următoarelor etape:**

* **înscrierea la concurs** se face la U.M. 01794 Deva, până în data de 12.02.2021
* **selecţia** dosarelor de concurs se realizează în termen de 5 zile lucrătoare de la data expirării termenului de înscriere la selecţie, perioadă în care candidaţii ale căror dosare sunt incomplete, le pot completa;
* **afişarea rezultatelor** verificării îndeplinirii condiţiilor de participare la preselecţie se afişează la sediul unităţii organizatoare în cel mult 24 ore de la expirarea termenului pentru selecţia dosarelor de concurs;
* **contestaţiile** privind dosarele respinse se adresează, în termen de 2 zile lucrătoare, din momentul afişării rezultatului selecţiei, comandantului unităţii militare organizatoare ;
* **soluţionarea** contestaţiilor – în termen de 2 zile lucrătoare de la depunerea contestaţiei;
* **probele eliminatorii de aptitudini şi concursul** se organizează în perioada cuprinsă între 31 şi 90 de zile de la publicare.

 Candidaţii declaraţi „***admis***” în urma selecţiei dosarelor de concurs vor parcurge preselecţia

- 3 (trei) probe eliminatorii de aptitudini ce se vor desfăşura în următoarea ordine: *evaluarea psihologică*, *evaluarea nivelului pregătirii fizice* şi *examinarea medicală*.

La fiecare probă eliminatorie participă numai candidaţii care au fost declaraţi „admis” la proba anterioară.

Desfăşurarea probei eliminatorii de evaluare a nivelului pregătirii fizice se înregistrează cu mijloace audio-video.

Candidaţii declaraţi „*apt*” şi „*admis*” în urma desfăşurării tuturor probelor de aptitudini pot participa la concursul pentru ocuparea postului vacant, care constă în parcurgerea unei probe teoretice şi a unei probe practice.

 **Tematica de concurs**

1. *Legea nr. 80/11.07.1995, privind statutul cadrelor militare, cu modificările şi completările ulterioare, Monitorul Oficial al României, Partea I, până la 8 aprilie 2014.;*
2. *Legea nr. 446/2006, privind pregătirea populaţiei pentru apărare, Monitorul Oficial al României, Partea I, nr. 491 din 18.07.2012;*
3. *Ordinul ministrului apărării naţionale nr. M.30/21.03.2012, pentru aprobare instrucţiunilor privind recrutarea, selecţia, formarea profesională şi evoluţia în cariera militară în Armata României, cu modificările şi completările ulterioare, Monitorul Oficial al României, Partea I, nr. 229 din 05.04.2012;*
4. *Contractul individual de muncă. Timpul de muncă şi timpul de odihnă (Legea nr. 53/2003 – Codul muncii, republicată, cu modificările şi completările ulterioare);*
5. *Definiţia şi funcţiile M.F. – 1*
6. *Cabinetul şi echipa de lucru a M.F. -2*
7. *Activitatea preventivă în M.F. -1*
8. *Probleme medicale ale omului sănătos -1*
9. *Etapele de dezvoltare ale fiinţei umane-1*
10. *Nevoile medicale ale diferitelor etape de dezvoltare-1*
11. *Promovarea sănătăţii în M.F.-1*
12. *Diagnosticul stării de sănătate-1*
13. *Trecerea de la starea de sănătate la starea de boală -1*
14. *Particularităţile consultaţiei în M.F. -1*
15. *Particularităţile diagnosticului în M.F -1*
16. *Particularităţile tratamentului în M.F -1*
17. *Supravegherea tratamentului în M.F.-1*
18. *Dificultăţile de diagnostic în M.F. -1*
19. *Sinteza diagnostica şi terapeutică în M.F. -1*
20. *Asistenţa medicală la domiciliu -1*
21. *Sănătatea şi patologia familiei -3*
22. *Ciclurile vieţii de familie -3*
23. *Relaţiile medicului de familie cu asigurările medicale -2*
24. *Relaţiile M.F. cu pacienţii săi-1*
25. *Drepturile pacienţilor şi obligaţiile M.F. -1*
26. *Posibilităţile şi limitele M.F. -1*
27. *Managementul cabinetului de M.F. -1*
28. *Planificarea familială şi metode contraceptive -4*
29. *Evaluarea stării de sănătate a unei colectivităţi -1*
30. *Atitudinea M.F. în faţa unor simptome comune (astenia, ameţeala, adenopatia, dispneea, durerea toracică, palpitaţiile, durerile abdominale, tremurăturile, hemoragiile genitale) -5*
31. *Afecţiunile respiratorii la adult şi copil (infecţiile acute ale căilor aeriene superioare la copil, traheobronşita, bronhopatia cronica obstructivă, pneumoniile, astmul bronşic, cancerul bronhopulmonar, tuberculoza pulmonară)-4,6,7,8*
32. *Afecţiunile cardiovasculare la adult şi copil (cardiopatiile congenitale, valvulopatiile, hipertensiunea arterială, cardiopatia ischemică, tulburările de ritm cardiac, endocarditele, insuficienţa cardiacă, tromboflebitele)- 4,6,7,8,*
33. *Afecţiunile digestive la adult şi copil (gastritele acute şi cronice, ulcerul gastro-duodenal, esofagita de reflux, cancerul gastric, hepatitele acute şi cronice, cirozele, colecistitele acute şi cronice, litiaza biliară)-4,6,7,8,9*
34. *Afecţiunile renale la adult şi copil (infecţiile căilor urinare, glomerulonefritele acute şi cronice, sindromul nefrotic,litiaza renală,insuficienţa renală acută şi cronică)- 4,6,8,9*
35. *Afecţiunile reumatice la adult şi copil (artrozele, lumbago,lombosciatica, reumatismul poliarticular acut, poliartrita reumatoidă, spondilitele, lupusul eritematos sistemic)-4,6,8,9*
36. *Afecţiunile metabolice la adult şi copil (diabetul zaharat, obezitatea, dislipidemiile, hiperuricemiile şi guta)-4,6,8*
37. *Afecţiunile hematologice la adult şi copil (sindromul anemic, clasificarea anemiilor, anemia feriprivă, leucemia limfoblastică, leucemia mieloidă, coagulopatiile)-4,6*
38. *Afecţiunile endocrine la adult şi copil (hipertiroida, hipotiroida, sindromul Cushing, spasmofilia şi tetania)-4*
39. *Afecţiunile neurologice la adult şi copil (cefaleea,nevralgia de trigemen, ateroscleroza cerebrală, accidentele vasculare cerebrale, atacul ischemic tranzitor, meningitele, epilepsia, polinevritele, boala Parkinson)-4,6*
40. *Afecţiunile psihice la adult şi copil (deficienţa mintală, tulburările de personalitate şi psihopatiile, depresia, nevrozele, alcoolismul, sindroamele psihice de involuţie)-4,6*
41. *Afecţiuni dermatologice la adult şi copil (dermatitele alergice, ulcerul cronic de gamba, micozele, parazitozele cutanate şi dermatitele infecţioase)-4*
42. *Afecţiuni ORL la adult şi copil (anginele, otitele,mastoiditele, rinitele, sinuzitele)-4,5*
43. *Afecţiuni oftalmologice (ochiul roşu, glaucomul, cataracta, traumatismele ochiului)-4,5*
44. *Afecţiuni ginecologice şi obstetricale (tulburările menstruale, menopauza, infertilitatea, cancerul de sân, cancerul uterin, sarcina normală, sarcina cu risc, complicaţiile sarcinii şi ale naşterii, sarcina extrauterină)-4,6*
45. *Boli infecţioase la adult şi copil (rubeola, rujeola, varicela, parotidita epidemică, scarlatina, mononucleoza, tusea convulsivă, hepatitele virale, toxiinfecţiile alimentare, boala diareică acută, bolile infecţioase cu transmitere sexuală).*

Informaţii suplimentare privind condiţiile generale şi specifice pentru ocuparea postului, conţinutul dosarului de înscriere, locul, data şi ora desfăşurării probelor eliminatorii de aptitudini, baremele de promovare a acestora, tematica, precum şi data concursului se pot obţine la sediul **U.M. 01794 Deva, Str. Mihai Eminescu, nr. 132, Loc. Deva, judeţul Hunedoara** şi pe site-ul *forter.ro*.

Persoană de contact: **Alin Vizitiu-Călin, tel. 0254 217 670, interior 104**.